- Folk skal tage ud og kigge, om det kan være deres sommerhus. Vi kan ikke tjekke inde i folks huse, siger Morten Hansen, der er driftsleder på vandværket til tv2nord.dk. Han forklarer at det er optøede, sprængte vandrør som skyldes det store vandspild. Hos Løkken Vandværk oplever man også et stort vandspild. Her er kurven dog nedadgående. - Før weekenden havde vi et spild på mellem 10 og 12 kubikmeter i timen, men nu er vi nede på 5 kubikmeter, siger driftsleder Per Aagaard til tv2nord.dk.
Ulsted-Aalebæk Vandværk mister i øjeblikket mellem 120 og 150 kubikmeter vand i døgnet. Dette indikerer at der er sprængte vandrør i nogle sommerhuse.